Katalonia
Katalonian alueparlamentti julisti Katalonian itsenäiseksi tasavallaksi 27. lokakuuta 2017. Espanjan hallitus päätti vielä samana päivänä, että Katalonian itsehallintoon puuttumisen mahdollistava perustuslain artikla 155 otetaan käyttöön. Se määräsi Katalonian aluehallituksen ja -parlamentin hajotettaviksi ja uudet aluevaalit toimitettavaksi 21. joulukuuta 2017.
Katalonian kansanäänestys itsenäisyydestä 2017
Espanjaan kuuluvan Katalonian itsehallintoalueen aluehallinto järjesti kansanäänestyksen itsenäisyydestä 1. lokakuuta 2017. 
Katalonian aluehallinto kirjasi alueen itsenäistymistä ajavaan lakiluonnokseen kirjauksen, jonka mukaan alue julistautuisi itsenäiseksi 48 tunnin kuluessa kansanäänestyksestä, mikäli äänestäjien enemmistö kannattaisi itsenäisyyttä.